หุ้นปิดตลาดเช้า804.14 จุด
ดัชนีหุ้นไทยพุ่งทะลุ 800 จุด ได้สำเร็จ โดยภาคเช้าเพิ่มขึ้น 12.29 จุด ปิดที่ 804.14 จุด มูลค่าการซื้อขาย 15,183.61 ล้านบาท
21 มิ.ย. 2553

ดัชนีหุ้นไทยพุ่งทะลุ 800 จุด ได้สำเร็จ โดยภาคเช้าเพิ่มขึ้น 12.29 จุด ปิดที่ 804.14 จุด มูลค่าการซื้อขาย 15,183.61 ล้านบาท
นักวิเคราะห์ส่วนใหญ่ต่างให้น้ำหนักการปรับเพิ่มขึ้นของดัชนีหุ้นไทยไปที่นโยบายค่าเงินหยวนของทางการจีน ที่จะส่งผลบวกต่อตลาดหุ้นในภูมิภาค เพราะคาดว่า จะมีเงินทุนไหลเข้ามาอย่างต่อเนื่อง ขณะเดียวกันสถานการณ์การเมืองในประเทศกลับเข้าสู่ภาวะปกติ 
นายธวัชชัย อัศวพรไชย ผู้อำนวยการฝ่ายวิเคราะห์หลักทรัพย์ บริษัทหลักทรัพย์ (บล.) โกลเบล็ก กล่าวว่า โอกาสการขายทำกำไรระยะสั้นน่าจะเกิดขึ้นได้ไม่มากนัก หลังจากนักลงทุนต่างชาติซื้อสุทธิมา 4 วันทำการ ที่แม้ว่า ปริมาณการซื้อในแต่ละวันจะไม่มากนัก แต่อาจตีความได้ว่า "นักลงทุนต่างชาติไม่อยากขายแล้ว" 
นอกจากนี้ ในขณะนี้ยังไม่มีปัจจัยลบที่จะเป็นสาเหตุให้นักลงทุนขายหุ้นออกมา โดยเฉพาะวิกฤตการเงินในยุโรปที่ไม่ลุกลามอย่างที่คาดการณ์ไว้ 
"แต่ถ้าดัชนีลดลงมาที่ 784 จุด เราแนะนำซื้อทันที" นายธวัชชัย กล่าว